NaiveNeuron/SloPal huggingface dataset:
Mikloš, Ivan, podpredseda vlády a minister financií SR (2010-12-07):
Ďakujem pekne. Vážený pán podpredseda, vážené panie poslankyne, páni poslanci, dámy a páni, návrhom zákona sa implementujú opatrenia vyplývajúce z nariadenia Európskeho parlamentu a Rady č. 765/2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh. Upravuje sa predovšetkým postup colných orgánov, ak majú podozrenie, že dovážané výrobky predstavujú vážne riziko týkajúce sa zdravia a bezpečnosti pri práci, ochrany spotrebiteľa, životného prostredia a verejnosti alebo tieto výrobky nemajú požadovanú sprievodnú dokumentáciu a nie sú správne označené značkou zhody. V nadväznosti na novelu Colného zákona sa zodpovedajúcim spôsobom upravuje aj kompetencia orgánu dozoru a kontroly v zákone o ochrane spotrebiteľa. Ďakujem pekne.
A. Belousovová, podpredsedníčka NR SR: (2008-02-07):
Ďalej budeme pokračovať prvým čítaním o návrhu poslankyne Národnej rady Slovenskej republiky pani Moniky Gibalovej na vydanie zákona, ktorým sa mení a dopĺňa zákon č. 195/1998 Z. z. o sociálnej pomoci a o zmene a doplnení niektorých zákonov v znení neskorších predpisov . Návrh tohto zákona ste dostali ako tlač 525. Návrh na jeho pridelenie na prerokovanie výborom máte v rozhodnutí č. 523. Teraz dávam slovo pani poslankyni Monike Gibalovej, aby návrh zákona uviedla. Nech sa páči, pani poslankyňa.
Hrnčiar, Andrej, poslanec NR SR (2016-03-23):
Sľubujem. (Potlesk.)
Remišová, Veronika, poslankyňa NR SR (2018-03-26):
Ďakujem. Ďakujem kolegovi Feckovi. Chcela by som mu vyjadriť ľútosť, že ho musel takto podpredseda, podpredseda Národnej rady pán Bugár prerušiť, ktorý zrejme nepozná rokovací poriadok, a bola by som veľmi rada, keby... (Prerušenie vystúpenia predsedajúcim.)
Abrhan, Pavol, poslanec NR SR (2011-09-07):
Ďakujem. Pán predseda, prosím, dajte hlasovať o tom, že Národná rada prideľuje predložený návrh zákona ústavnoprávnemu výboru a výboru pre kultúru a médiá, za gestorský výbor určila hlasovaním výbor pre kultúru a médiá a návrh zákona prerokujú výbory do 30 dní a gestorský výbor do 32 dní.
Jurinová, Erika, podpredsedníčka NR SR (2012-06-20):
Ďakujem pekne. Žiada si záverečné slovo aj spoločný spravodajca? Nie, ďakujem. Prerušujem rokovanie o tomto bode programu a pred začatím ďalšieho bodu programu, čo bude návrh na odvolanie generálnej riaditeľky Rozhlasu a televízie Slovenska Miroslavy Zemkovej vyhlasujem prestávku 5 minút. (Prestávka.) (Po prestávke.)
Číž, Miroslav, podpredseda NR SR (2015-06-19):
S reakciou pán poslanec Martvoň.
P. Pavlis, poslanec: (2006-12-12):
Pozmeňujúce a doplňujúce návrhy sa týkajú návrhu poslanca Národnej rady Slovenskej republiky Petra Pelegriniho na vydanie zákona, ktorým sa mení a dopĺňa zákon Národnej rady Slovenskej republiky č. 164/1996 Z. z. o dráhach a o zmene zákona č. 455/1991 Zb. o živnostenskom podnikaní v znení neskorších predpisov v znení neskorších predpisov (tlač 95). V čl. I bod 1 § 2 ods. 12 znie: „Technickými špecifikáciami interoperability sa rozumejú špecifikácie interoperability, ktoré definujú každý subsystém tak, aby spĺňal základné požiadavky podľa § 57b ods. 4 a aby sa tým vytvorili nevyhnutné vzájomné funkčné vzťahy medzi subsystémami, systémom transeurópskych vysokorýchlostných železníc a komerčných železníc a zabezpečila sa ich zlučiteľnosť.“ Odôvodnenie. Je to zosúladenie so znením smernice Rady Európskeho spoločenstva z 23. júla 1996. V čl. I bode 3 § 65 ods. 1 písmená s) a t) vrátane poznámky pod čiarou k odkazu 27b znejú: „s) predkladá Európskej komisii dokumentáciu obsahujúcu technické špecifikácie alebo ich časti, ktoré Slovenská republika bude uplatňovať v celom rozsahu, ako aj tie, ktoré nebude uplatňovať vôbec alebo čiastočne, a to spolu so zaslaním oznámenia o zamýšľanej výnimke Európskej komisii, t) poskytuje Európskej komisii a Európskej železničnej agentúre potrebné technické údaje týkajúce sa železničnej infraštruktúry a dráhových vozidiel a oznamuje pomocnému výboru Európskej komisie notifikované orgány, ktoré už nespĺňajú požadované kritériá“. Poznámka pod čiarou k odkazu 27b znie: „27b) Nariadenie Európskeho spoločenstva 881/2004 Európskeho parlamentu a Rady z 29. apríla 2004, ktorým sa ustanovuje Európska železničná agentúra.“ Odôvodnenie je, že spresňuje sa ustanovenie v zmysle znenia čl. 7 smernice Rady Európskeho spoločenstva. V čl. I bode 4 § 65a písm. i) sa vypúšťajú slová „železničných dráh“. Záverom mi dovoľte požiadať o podporu pozmeňujúceho návrhu a zároveň vás žiadam hlasovať vo všetkých bodoch spoločne. Ďakujem, pán predseda.
Daniš, Zoltán, poslanec NR SR (2013-02-05):
Áno, ďakujem, pán predseda. Pán kolega Hlina, ja si myslím, že toto je vážna téma a treba zachovať vážnosť a elementárnu slušnosť. Viete, ja skutočne protestujem, ako si vy dovoľujete vôbec urážať tohto ministra. Ten už čosi dokázal, ten už čosi riadil, to je manažér, nie postaviť sa za pult a prebehnúť 7 dolín, čo vás v momente napadne, to tu servírujete. Čo toto je za kultúra prejavu? O čom hovoríte? Keby ste si boli prečítali ten materiál, tak by ste prišli na to, to, čo pán minister aj v úvode povedal, že rozhodol, on rozhodol o opatreniach, ktoré bolo v danom čase treba urobiť, aj sa stali. Nie je rozhodujúce a na tom ste tu mulatoval, prosím vás pekne, niekoľko minút, že kde bol a kedy sa vrátil. Veci sa zariaďovali, každý je nahraditeľný, každý má zástupcu. Bol tu štátny tajomník, ktorý to bezprostredne riadil. Celé Slovensko to videlo, vy nie? Prosím vás pekne, a smrtonosná diaľničná konštanta, viete, ja už neviem, či sa z vás smiať, plakať, ja som fakt robil v realizácii v stavebníctve celý život, nuž toto, čo počúvam, mne sa vlasy ježia. A len tak, mimochodom, prosím vás pekne, vy nechápete základné princípy. Poviem vám to na príklade. Keď jeden elektrikár bude montovať takýto luster a dostane 100 eur a keď bude montovať zlatý luster, ktorý má tisícnásobne väčšiu cenu, myslíte, že dostane tisíckrát toľko? O čom to hovoríte? Čo sú základné veci, to sú triviálne veci. Vám to niekedy vysvetlím. Tu ide o prácnosť nejakú. Koľko ten človek musí vynaložiť, aby dostal nejakú prácu. Nie o cene. Nuž len to je zbytočné o tomto... (Prerušenie vystúpenia časomerom. Potlesk.)
Jurinová, Erika, podpredsedníčka NR SR (2013-09-03):
Pani poslankyňa, neskáčme do reči.
Zmajkovičová, Renáta, podpredsedníčka NR SR (2014-10-15):
Pán poslanec Kaník.
J. Vaľová, poslankyňa: (2008-09-11):
Ďakujem.
Šípošová, Janka, poslankyňa NR SR (2015-02-12):
Ďakujem pekne, pani podpredsedníčka, za ústretový prístup aj za slovo. Ja mám veľmi krátku poznámku alebo skôr otázku. Podpora aktivít protidrogových rôznych sa konala z iného systému alebo iným spôsobom vlastne prechádza teraz pod ministerstvo zdravotníctva, ako je napísané v návrhu zákona. Je tam okrem iného, je to na podporu činnosti protidrogových aktivít. Zároveň je akosi tam nastavená alebo definovaná podmienka, že sa nebudú môcť tie finančné prostriedky používať na dohody o pracovnej činnosti alebo o vykonaní práce. Veľmi veľa týchto aktivít sa vykonáva mimovládnymi organizáciami, ktoré s hroznými ťažkosťami, v inej oblasti mám s tým skúsenosti, s veľkými ťažkosťami môžu zamestnávať alebo vôbec nemôžu zamestnávať ľudí, zamestnancov, čiže nemajú na to, aby mohli mať len pracovné zmluvy alebo zmluvy, ako sa tomu hovorí, na trvalý pracovný pomer. Čiže chcem sa opýtať, prečo je to takto, či to potom sa bude riešiť nejakými výnimkami, čo tiež nie je veľmi schodná cesta. Totižto stretávame sa s tým v rôznych oblastiach, že grantové schémy vo všeobecnosti všetky, ako sú na Slovensku, alebo aj tie zákony o poskytovaní dotácií zo štátneho rozpočtu sú veľmi, veľmi rôznorodo nastavené, majú rôzne zadávacie podmienky, ale majú jedno spoločné, nielen dotácie zo štátneho rozpočtu, ale často aj projektové podpory od rôznych iných darcov alebo podporovateľov. A to je to, že dávame veľmi veľa peňazí na tzv. vzdelávanie, ktoré sa dosť často robí na poslednú chvíľu a formálne, len aby sa odkrútil ten projekt, aby sa mohol vyúčtovať, na vydávanie rôznych publikácií, ktoré sú tiež nie vždycky originálne a nové, a veľmi málo dbáme na to, praktické služby a práve v oblasti protidrogových aktivít služby, poradenstvo, sprevádzanie a tak ďalej a tak ďalej je mimoriadne dôležité. A na tieto aktivity, praktické služby občanom, akýmkoľvek, to nemusia byť len tí drogovo závislí, ale často sú to aj ich rodinní príslušníci, ktorí trpia dôsledkami ich závislosti, nezostanú peniaze. Jednoducho tie organizácie, ktoré tie priame služby občanom robia, vedia robiť, nemôžu použiť žiadne peniaze na prevádzkové náklady predovšetkým a nemajú vlastne na tú službu, majú len na aktivity, ako sú školenia, vzdelávania, konferencie, kde takpovediac sa veľmi rýchlo tie peniaze prejedia. To je moja poznámka. Ďakujem veľmi pekne.
Sulík, Richard, predseda NR SR (2011-06-02):
Prosím, hlasujte teraz. (Hlasovanie.) Prítomných 145 poslancov, hlasovalo 76 za, 68 proti, 1 nehlasoval. Bod 4 sme schválili. Nech sa páči.
Bugár, Béla, podpredseda NR SR (2018-03-13):
Pán poslanec Kvorka.
Pellegrini, Peter, predseda NR SR (2015-11-10):
Prezentujme sa a hlasujme o tom, že prerokujeme tento návrh zákona v treťom čítaní ihneď. (Hlasovanie.) Prítomných 128 poslancov, za hlasovalo 80, zdržalo sa 48 poslancov. Sme v treťom čítaní . Otváram rozpravu v rámci tretieho čítania. Vyhlasujem rozpravu za skončenú. Pani spravodajkyňa.
Laurenčík, Milan, poslanec NR SR (2019-10-24):
... na jeho príspevok, jeho návrhu zákona reagujem, pretože tým, že pán poslanec Martin Glváč sedí na tejto stoličke, znevažuje rokovanie o tomto zákone, ktorý práve prerokuvávame. Ďakujem za slovo.
Paška, Pavol, predseda NR SR (2012-11-30):
Ďalší písomne prihlásený je pán poslanec Mihál, ktorý tu nie je, je ospravedlnený z rokovania, takže stráca poradie. Pán poslanec Galko, nech sa páči.
J. Mikuš, poslanec: (2004-07-06):
Môžeme hlasovať, pán predseda.
Grendel, Gábor, podpredseda NR SR (2021-10-01):
Ako posledný s faktickou poznámkou pán poslanec Šefčík.
Kuciaňová, Magdaléna,poslankyňa NR SR (2019-09-18):
Nakoľko bol schválený bod 7 zo spoločnej správy, o bode 8 zo spoločnej správy nie je možné hlasovať. Hlasovali sme o všetkých pozmeňujúcich návrhoch, pán predsedajúci, podľa ustanovenia § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte, prosím o tom hlasovať.
Blanár, Juraj, podpredseda NR SR (2022-06-24):
Pán poslanec Filip Kuffa s faktickou poznámkou.
Pčolinský, Peter, podpredseda NR SR (2022-12-05):
Pán spravodajca? Nie. Prerušujem rokovanie o tomto bode programu. Nasledovať bude pán poslanec Valášek. Chcem vás upozorniť, že po pánovi poslancovi Valáškovi by mal nasledovať minister financií Igor Matovič so svojim vládnym návrhom. Potom pán poslanec Kremský, pán poslanec Šíbl, pán poslanec Svrček, minister Lengvarský, pán poslanec Vetrák. Ešte raz, teraz bude nasledovať pán poslanec Valášek, potom by mal ísť minister financií, potom Peter Kremský. A hovorím to preto, lebo v tých kanceláriách vraj to rokovanie ide a všetci počujú, tak aby počuli, ďalej pán poslanec Šíbl, Svrček, minister Lengvarský, minister Lengvarský, Milan Vetrák, opäť Milan Vetrák, opäť Milan Vetrák a opäť Milan Vetrák, potom pán poslanec Fecko, Hatráková, Svrček, Svrček, Svrček, Hatráková. Myslím, že som prečítal dosť. Čiže navrhujem ten postup taký, nakoľko nikoho z tých vystupujúcich po pánovi poslancovi Valáškovi tu nevidím. Buď zase všetko prepadne, alebo ukončíme rokovací deň. Čiže počas prerokovania bodu pána poslanca Valáška hádam dostanem informáciu, že minimálne pán poslanec Svrček prišiel. (Reakcia z pléna.) Dobre, povieme si. Čiže teraz bude nasledovať prvé čítanie o návrhu poslanca Tomáša Valáška na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1318, návrh na jeho pridelenie na prerokovanie výborom je v rozhodnutí č. 1376. Dávam slovo poslancovi Tomášovi Valáškovi, aby návrh zákona uviedol. (Rokovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 1318.)
D. Lipšic, podpredseda vlády a minister spravodlivosti SR: (2005-10-27):
Čiže nesúhlasím celkom s tým, že sa nikto do vzniku výboru zjednotením metodiky nezaoberal. Zaoberali sme sa my a od 1. januára už je platná. Ale nie spätne za rok 2004. Však ja si myslím, že si môžeme rozumieť, nie? (Reakcia poslanca.) No. Takže len to som chcel stručne zareagovať. Ďakujem.
J. Šimko, poslanec: (2004-12-01):
Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Ústavnoprávny výbor Národnej rady Slovenskej republiky neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Z celkového počtu poslancov Ústavnoprávneho výboru Národnej rady Slovenskej republiky bolo prítomných 9 poslancov, za návrh predneseného uznesenia hlasovali 3 poslanci, nikto z poslancov nehlasoval proti návrhu a 6 poslancov sa zdržalo hlasovania. Ostatné výbory Národnej rady Slovenskej republiky, ktoré o predmetnom vládnom návrhu zákona rokovali, súhlasili s vládnym návrhom zákona a odporučili Národnej rade Slovenskej republiky návrh zákona schváliť s pripomienkami, v spoločnej správe ich máte celkom 4, s tým, že gestorský výbor odporúča o pozmeňujúcich a doplňujúcich návrhoch hlasovať takto: o bodoch 1, 2, 3 a 4 hlasovať spoločne a tieto schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov vyjadrených v rozprave k tomuto návrhu zákona v zmysle rokovacieho poriadku odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich návrhov prednesených v rozprave. Spoločná správa výborov Národnej rady Slovenskej republiky k vládnemu návrhu zákona v druhom čítaní bola schválená uznesením Výboru Národnej rady Slovenskej republiky pre obranu a bezpečnosť č. 311 na svojej 44. schôdzi. Prosím, pán predseda, otvorte rozpravu k tomuto návrhu zákona. Ďakujem.
Laššáková, Jana, podpredsedníčka NR SR (2013-02-13):
Chce sa vyjadriť k rozprave spravodajca? Nie. Prerušujem rokovanie o tomto bode programu. Ďalším bodom programu je prvé čítanie o návrhu poslancov Viliama Novotného a Pavla Freša na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách v znení neskorších predpisov a o zmene a doplnení zákona Slovenskej národnej rady č. 564/1991 Zb. o obecnej polícii v znení neskorších predpisov. Návrh zákona má parlamentnú tlač – dobre čítam? (reakcia z pléna) – 366. Návrh na jeho pridelenie na prerokovanie výborom je v rozhodnutí č. 344. Teraz dávam opäť slovo poslancovi Viliamovi Novotnému, aby vládny návrh zákona uviedol, nech sa páči, aby návrh zákona uviedol, ospravedlňujem sa. [Rokovanie o návrhu poslancov Národnej rady Slovenskej republiky Viliama Novotného a Pavla Freša na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov a o zmene a doplnení zákona Slovenskej národnej rady č. 564/1991 Zb. o obecnej polícii v znení neskorších predpisov , tlač 366.]
A. Slafkovský, poslanec: (2010-02-10):
A do budúcna sa bude dať vyhnúť mnohým problémom aj iným prístupom k veci, ale to by sme museli zmeniť celkovú filozofiu, ktorú máme. A, bohužiaľ, sú to len, pokiaľ viem, Slovenská a Česká republika, kde nie je vzťah postavený do tej roviny, ktorá by bola potrebná. To znamená, že ja ako pacient mám zmluvu s mojou poisťovňou a poisťovňa mi prepláca to, čo ja zaplatím poskytovateľovi. Systém prakticky dnes vo Francúzsku napr. funguje tak, že keď idete k lekárovi, máte svoju poisťovaciu kartičku, máte svoju platobnú kartu. A u lekára zaplatíte. A do troch dní to, čo ste zaplatili, máte naspäť, máte to naspäť do piatich dní, ak je v tom víkend, na svojom účte z účtu poisťovne automaticky, lebo poisťovňa nemôže zostať vám ako občanovi dlžná. Výsledok potom je, že na konci pokiaľ je ten systém v nejakom tom predĺžení, tak sa musí rozhodnúť na úrovni štátu, ako tej ich štátnej poisťovni doplniť finančné zdroje. A čo nedoplní štát, to si musia doplniť cez pripoistenie. A len podľa toho potom uzatvárajú zmluvy s občanmi a s (Vystúpenie prerušené časomerom.)
Matovič, Igor, poslanec NR SR (2012-09-11):
Vážený pán predseda, chcem požiadať Národnú radu, aby sme uvoľnili kolegu, poslanca Poliačika na dlhodobé neplatené voľno, tak aby sa takto mohol dostatočne venovať drogovo závislým deťom, ktoré podľahnú pokušeniu odskúšať si, podľa kolegu poslanca Poliačika, pre ich telo vraj úplne neškodný heroín. Upozorňujem zároveň kolegu Poliačika, že v prípade, ak ešte raz bude nabádať naše deti k užívaniu heroínu, tak aj keď bude na neho zákon krátky, moja ruka bude dostatočne dlhá.
Zmajkovičová, Renáta, podpredsedníčka NR SR (2013-06-18):
Pán podpredseda Figeľ s reakciou, nech sa páči.
Krajčí, Marek, poslanec NR SR (2021-11-09):
Ďakujem pekne za slovo. Marek, ďakujem ti za príspevok v rozprave. Na začiatku si spomenul argument našej kolegyne Jany Bittó Cigánikovej o tom, že zygota nie je dieťa. Ja sa priznám, že opäť si ma vyrušil, pretože tento argument som aj ja počul veľakrát z jej úst. Musím povedať, že ma to vyrušuje, nakoľko takýto argument pri obhajobe umelých potratov, absolútne pramení z hrubej neznalosti danej problematiky. Totiž nie je ani teoreticky možné, aby život v počiatočnom štádiu, kedy vzniká zygota, vieme, že to vzniká vlastne spojením dvoch pohlavných buniek, ani potom následne, keď vznikajú blastomérie alebo keď dokonca vznikne morula, mohol byť umelo potratený. Teda rozprávať o tom, že zygota nie je dieťa alebo aj vlastne následné počiatočné štádiá života pri obhajobe umelého potratu, je absolútnou neznalosťou problematiky. Tieto počiatočné štádia života žena ani netuší, že je tehotná, a teda nikdy nemôžu byť umelo potratené. Bolo by fajn, keby si to pani poslankyňa uvedomila a keď bude nabudúce obhajovať, vôbec nespomínala takúto terminológiu, ktorej, žiaľ, nerozumie.
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 130 poslancov, za 78, proti 44, zdržali sa 5, nehlasovali 3. Konštatujem, že sme schválili vládny návrh zákona o centrálnom registri účtov . Pristúpime k hlasovaniu o bode 20 programu. Je to prvé čítanie o vládnom návrhu zákona, ktorým sa mení a dopĺňa zákon č. 171/93 Z. z. o Policajnom zbore (tlač 908). Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Jánovi Benčíkovi, aby hlasovanie uviedol. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony , tlač 908.)
Pellegrini, Peter, predseda NR SR (2015-11-18):
Prezentujme sa a hlasujme o tom, že prerokujeme tento návrh zákona v treťom čítaní ihneď. (Hlasovanie.) Prítomných 124 poslancov, za hlasovalo 78, proti bolo 13 poslancov, zdržalo sa 33 poslancov. Sme v treťom čítaní , otváram rozpravu v rámci tretieho čítania. Končím možnosť prihlásiť sa do rozpravy a vyhlasujem rozpravu za skončenú.
M. Číž, podpredseda NR SR: (2007-06-21):
Prosím, vážené kolegyne, kolegovia, teraz dávam slovo poslancovi Miklósovi Lászlóovi, Lászlóovi Miklósovi a pripraví sa poslanec Ivan Mikloš.
Glváč, Martin, podpredseda NR SR (2018-05-10):
Ďakujem. Ďalšia otázka je od pána poslanca Klusa určená podpredsedníčke vlády a ministerke pôdohospodárstva a rozvoja vidieka Gabriele Matečnej, ktorú zastupuje pani ministerka Lubyová. Otázka znie: „Vážená pani ministerka, rád by som sa opýtal, či má ministerstvo komplexnú vedomosť o úrovni zavlažovacích systémov na území Slovenskej republiky a do akej miery je ministerstvo pripravené pomôcť čeliť poľnohospodárom pri aktuálnych výkyvoch počasia.“ Nech sa páči.
Zemanová, Anna, poslankyňa NR SR (2020-07-14):
Ďakujem pekne za slovo. Vážený pán podpredseda, kolegyne poslankyne, páni poslanci, vážení prítomní, predseda Národnej rady rozhodnutím č. 166 zo 14. júla 2020 pridelil návrh vlády na skrátené legislatívne konanie o vládnom návrhu zákona o niektorých opatreniach v pôsobnosti Ministerstva životného prostredia Slovenskej republiky v súvislosti s ochorením COVID-19 (tlač 176) na prerokovanie výboru pre pôdohospodárstvo a životné prostredie v termíne do začiatku rokovania schôdze Národnej rady o tomto návrhu. Výbor pre pôdohospodárstvo a životné prostredie predložený návrh vlády na skrátené legislatívne konanie prerokoval na svojej 11. schôdzi a uznesením č. 28 zo dňa 14. júla 2020 odporučil Národnej rade schváliť návrh vlády na skrátené legislatívne konanie o predmetnom vládnom návrhu zákona. Pán predsedajúci, prosím, otvorte rozpravu.
Hrušovský, Pavol, podpredseda NR SR (2011-09-14):
Pán poslanec Solymos.
Bugár, Béla, podpredseda NR SR (2011-06-28):
Takže vyzývam pána podpredsedu vlády druhýkrát, aby prišiel do rokovacieho priestoru a predložil vládny návrh zákona, tlač 335. Takže vítame pána podpredsedu vlády a pána ministra práce, sociálnych vecí a rodiny. Rokujeme o vládnom návrhu zákona, ktorým sa mení a dopĺňa zákon č. 82/2005 Z. z. o nelegálnej práci. Pán minister, nech sa páči.
Hort, Milan, podpredseda NR SR (2011-02-11):
Pán bývalý podpredseda parlamentu pán kolega Paška (reakcie z pléna), pán bývalý predseda, pardon, pán kolega Paška, no najviac ma fascinuje slovo šaškovanie vo vašom vystúpení. Ja si spomínam na to, keď sa v tomto parlamente predstavoval návrh na zrušenie imunity, ktorý podával predseda parlamentu, a získal tento návrh jeden hlas. To tu v histórii nebolo. Bolo to naozaj na počudovanie. A ja som vtedy nepovedal slovo šaškovanie, no dnes vám to poviem. Pán kolega, my sme tu zažili, keď ste boli pri moci a mali ste jednoliatu koalíciu, a myslím, že dva- alebo trikrát ste museli vytiahnuť karty, čo ste neboli dohodnutí na tom, ako budete ďalej postupovať. To tu v minulosti nebolo pred vami, aby sa vyťahovaním kariet znefunkčnila Národná rada zo strany koalície. Pán predseda, spomeňte si len, trošku vám niekedy chýba v týchto vážnych preslovoch pamäť. No a spomínam si aj na to, keď ste ráno vyhadzovali Mečiara z koalície. Potom prišiel pán Široký do parlamentu a večer ste ho museli vrátiť naspäť do koalície. Aj na tieto chvíle si spomíname. (Potlesk.) A bola to iná jednoliata úžasná koalícia, ktorá vedela, čo so Slovenskom. Bohužiaľ, teda. No a spomínam si aj na to, pán predseda, keď som bol na porade vedenia a spýtal som sa na niektoré veci, ktoré sa týkajú kúpy nových áut, kobercov, opráv všelijakých, ktoré vôbec neboli o ničom, a pýtal som sa, z čoho to zaplatíme, tak odvtedy sa porady vedenia parlamentu zrušili, pán predseda, už neboli. Lebo boli nepríjemné otázky. Pán predseda, pamäť. Trošku vám chýba pamäť. Ďakujem pekne. (Potlesk.)
Kondrót, Maroš, poslanec NR SR (2022-05-05):
Ďakujem pekne, pán predsedajúci. Výbor Národnej rady Slovenskej republiky pre hospodárske záležitosti ma určil za spravodajcu k predloženému návrhu skupiny poslancov na vydanie zákona, ktorým sa mení a dopĺňa zákon 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Máme to ako tlač 994. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 10. júna 2022 a v gestorskom výbore do 13. júna. Pán predsedajúci, otvorte, prosím, všeobecnú rozpravu.
Kollár, Jozef, poslanec NR SR (2010-09-09):
Vážený pán predsedajúci, dámy a páni, v súlade s § 30 ods. 1 zákona č. 85/2005 Z. z. o politických stranách a politických hnutiach v znení neskorších predpisov a na základe poverenia Národnej rady Slovenskej republiky predkladám ako predseda výboru Informáciu o predložení výročných správ politických strán a politických hnutí za rok 2009 (tlač 40). Podľa uvedeného zákona vyplýva politickým stranám a politických hnutiam povinnosť každoročne predložiť Národnej rade do konca apríla výročnú správu za predchádzajúci kalendárny rok. Na základe oprávnenia Národnej rady boli všetky politické strany upozornené, že im vyplýva povinnosť predložiť výročné správy za rok 2009 do 30. apríla 2010 v listinnej a v elektronickej podobe. Pre pomoc a uľahčenie práce politické strany obdržali aj príslušné náležitosti, ktoré obsahujú a chronologicky upozorňujú na všetky povinnosti, ktoré im vyplývajú zo zákona o politických stranách. Výbor prerokoval uvedenú informáciu dňa 19. mája 2010. Súhlasil s vyplatením finančných prostriedkov zo štátneho rozpočtu všetkým šiestim parlamentným stranám a dvom neparlamentným stranám, ktoré ešte v predchádzajúcich voľbách získali viac ako 3 % hlasov. Išlo o Komunistickú stranu a Slobodné fórum. Výbor konštatoval, že výročnú správu do 30. apríla tohto roku predložilo 46 strán a 4 strany správu nepredložili s tým, že 36 strán bolo písomne požiadaných o odstránenie nedostatkov s termínom do 30. júna tohto roka. Do tohto termínu neodstránilo nedostatky 17 strán. Hlavne neparlamentné strany porušujú takmer permanentne zákon o politických stranách, ako aj zákon o účtovníctve, nakoľko v riadnom termíne 14 strán nepredložilo účtovnú závierku overenú audítorom a strany neoprávnene zaúčtovávajú aj položky v súvahe a vo výkaze ziskov a strát a ďalšie nedostatky. Preto listom z 2. augusta tohto roku som požiadal podpredsedu vlády Slovenskej republiky a ministra financií, aby začal správne konanie podľa § 31 ods. 2 písm. a) o politických stranách a politických hnutiach o uloženie pokuty za neodstránenie nedostatkov. Treba zdôrazniť, že práca ministerstva financií pri vymáhaní finančných prostriedkov za uložené pokuty je neefektívna a nehospodárna voči štátnemu rozpočtu. Od roku 2000 bolo celkom začatých 205 správnych konaní. Bolo vydaných 192 rozhodnutí o uloženie pokuty, ale z toho je 182 nevymožiteľných. Od roku 2005 Ministerstvo vnútra Slovenskej republiky eviduje 85 strán, ktoré sú v likvidácii, ale bez výmazu z registra. Aj v tomto prípade je potrebná legislatívna zmena. Je nevyhnutné, aby bol novelizovaný zákon o politických stranách so zameraním na efektivitu a hospodárnosť, a prijať také ustanovenia, ktoré odstránia porušovanie zákona o politických stranách. Ďakujem za pozornosť. Pán predsedajúci, poprosím, otvorte rozpravu k tomuto bodu.
Pročko, Jozef, poslanec NR SR (2024-01-10):
Ďakujem. Vy ste apelovali, pani poslankyňa, na koalíciu organizovaného zločinu, aby vybrali takého kandidáta, ktorý bude zodpovedne spĺňať všetky pravidlá pre spravodlivé rozhodovanie. Tak a teraz sa zamyslite a odpovedzte mi potom, vyberú takého kandidáta? Ja mám jedného, Jankovská. Ona ešte neni odsúdená a podľa mňa ju tam dajú, lebo ani Gašpar neni odsúdený, ani, ani Žiga neni odsúdený, ani Kaliňák neni odsúdený, tak oni všetci sú takto teraz na flekoch, takže ja si myslím, že oni vyberú takéhoto nejakého kandidáta, ktorého tam umiestnia. Vy ste potom apelovali na Pellegriniho, aby dodržiaval zákon. Pýtate sa, ja sa vás zase spýtam, Pellegrini dodržiavať zákon? Ten, ktorý údajne dostal 150-tisícový úplatok? To je dodržiavanie zákona? Viete, koľko krabíc šampanského musel ten chlapec dostať za pôsobenie? Veď pozrite sa, ako vedie Národnú radu. To je taká arogancia, ja som nezažil za minulé obdobie od nich takú aktivitu, ako je teraz. To je, to je strašné. (Povedané so smiechom.) Oni chodia takto do práce. Takto chodia do práce. To je nie valec, ale ja som to pomenoval, to je hranol. Hranol. Hranatý valec. A ten valec sa nevalí, ale ten spraví že bum, bum, bum. Toto robí Ficov hranatý valec. Takže apelovať na koalíciu organizovaného zločinu, aby vybrali kandidáta na post ústavného sudcu, ktorý by spĺňal všetky morálne, všetky etické, odborné, tak to je, pani Kolíková, odpovedzte mi, myslíte si, že vyberú takého? (Potlesk.)
Zmajkovičová, Renáta, podpredsedníčka NR SR (2013-03-20):
Pán poslanec Martinák.
P. Hrušovský, predseda NR SR: (2003-11-05):
(Hlasovanie.) 81 prítomných, 75 za, 6 nehlasovalo. Návrh sme schválili. Na základe schváleného návrhu pristúpime k prerokúvaniu návrhu zákona v treťom čítaní . Otváram rozpravu o tomto bode programu. Pýtam sa pánov poslancov, či sa chce niekto prihlásiť do rozpravy. Pán poslanec Cabaj. Končím možnosť ďalších ústnych prihlášok do rozpravy. Nech sa páči, pán poslanec Cabaj.
Šudík, Tomáš, poslanec NR SR (2020-03-20):
Sľubujem. (Potlesk.)
Figeľ, Ján, podpredseda NR SR (2014-09-16):
S reakciou na faktické, nech sa páči, Jozef Mihál.
S. Janiš, poslanec: (2007-10-23):
Pán kolega Halecký, my nemusíme ísť do Európskej únie a porovnávať. Ja som vravel, porovnajme hospodárenie štátnych a neštátnych nemocníc s porovnateľnými výkonmi. Nemusíme ísť do Únie. Ale keď chcete ísť do Únie, 41 % občanov Európskej únie je poistených v pluralitnom systéme viacerých zdravotných poisťovní. 21 % občanov Európskej únie je poistených v jednej zdravotnej poisťovni. A ten trend v Európe smeruje k pluralite zdravotných poisťovní. Toto je číslo spred dvoch rokov, dnes to už nebude možno 41, bude to viac percent občanov Európskej únie, ktorí sú poistení v pluralitnom systéme. Ja hovorím jedno. Vylepšujme tento systém. Ale nelikvidujme ho. Vylepšujme ho, nelikvidujme ho. Pán kolega Zelník, detto štátne, neštátne. Ja to poznám, ja to viem, že tie štátne nemocnice alebo nazvime ich koncové, alebo fakultné robia výkony, ktoré tie iné nemocnice nerobia. Ale znova apelujem, porovnajme porovnateľné. Porovnajme porovnateľné. Ja nechcem porovnávať nemocnicu v Krompachoch s martinskou fakultnou nemocnicou, ale porovnajme výkony a sú na Slovensku nemocnice, kde sa to dá porovnať. Tak ich porovnajme. A ak som povedal, že štát zlyháva. Áno, zlyháva. A zlyháva to, čo vám zdravotníkom najviac chýba. V stanovovaní pravidiel. Zlyháva v cenotvorbe, v základných pravidlách, zlyháva v cenotvorbe a zlyháva v liekovej politike. A zlyhanie v liekovej politike značí miliardy, miliardy, ktoré opúšťajú zdravotníctvo neefektívne. Takže tam, kde štát môže zasiahnuť nezasahuje a kde mu neprináleží zasahovať, tam sa do toho hrabe.
Kučera, Karol, poslanec NR SR (2023-06-21):
Ďakujem pekne. Národná rada Slovenskej republiky uznesením z 9. mája 2023 č. 2219 sa uzniesla prerokovať vládny návrh zákona o športe a o zmene a doplnení niektorých zákonov, tlač 1554, v druhom čítaní a prideliť ho týmto výborom: Ústavnoprávnemu výboru Národnej rady, Výboru Národnej rady pre financie a rozpočet, Výboru Národnej rady pre sociálne veci a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady pre vzdelávanie, vedu, mládež a šport a určila lehoty na jeho prerokovanie. Určené výbory prerokovali predmetný návrh zákona v stanovenej lehote. Iné výbory o návrhu zákona nerokovali. K vládnemu návrhu zákona o športe a o zmene a doplnení niektorých zákonov, tlač 1554, zaujali výbory Národnej rady Slovenskej republiky tieto stanoviská: Výbor Národnej rady Slovenskej republiky pre sociálne veci dňa 12. 6. 2023 o návrhu zákona nerokoval, pretože podľa § 52 ods. 2 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov nebol uznášaniaschopný. Výbor Národnej rady Slovenskej republiky pre financie a rozpočet v uznesení č. 466 z 24. mája 2023 odporúčal návrh zákona schváliť. Ústavnoprávny výbor Národnej rady v uznesení č. 794 z 8. júna 2023 a Výbor Národnej rady Slovenskej republiky pre vzdelávanie, vedu, mládež a šport v uznesení č. 228 z 13. júna 2023 zhodne odporúčali návrh zákona schváliť s pozmeňujúcimi a doplňujúcimi návrhmi uvedenými v časti II spoločnej správy. Návrh spoločnej správy výborov o výsledku prerokovania vládneho návrhu zákona prerokoval Výbor Národnej rady pre vzdelávanie, vedu, mládež a šport ako gestorský výbor dňa 14. júna 2023. Stanovisko gestorského výboru ani návrh spoločnej správy neboli schválené, keďže návrh gestorského výboru odporučiť Národnej rade Slovenskej republiky predmetný návrh vládny návrh zákona schváliť nezískal súhlas nadpolovičnej väčšiny prítomných členov výboru podľa § 52 ods. 4 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov. Predseda výboru ma určil za spravodajcu výboru, poslanca Národnej rady Slovenskej republiky, aby som v súlade s § 80 ods. 2 zákona 350/1996 Z. z. o rokovacom poriadku Národnej rady Slovenskej republiky v znení neskorších predpisov informoval o výsledku rokovania výborov a predložil návrh na ďalší postup. Za náhradníka bol určený poslanec Národnej rady Slovenskej republiky Igor Kašper v prípade neúčasti spravodajcu. Ďakujem, skončil som.
Figeľ, Ján, podpredseda NR SR (2013-12-04):
Ďakujem pekne. Otváram rozpravu, do ktorej som dostal jednu písomnú prihlášku a to od pána predkladateľa. Anton Martvoň, nech sa páči.
Petrák, Ľubomír, poslanec NR SR (2019-10-16):
Ďakujem za slovo, pán predsedajúci. Vážený pán predsedajúci, vážená pani ministerka, vážené kolegyne, kolegovia, dovoľte, aby som predniesol spoločnú správu výborov. Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade správu o výsledku prerokovania návrhu na vyslovenie súhlasu Národnej rady s pristúpením Slovenskej republiky k Dohovoru o zriadení Európskeho univerzitného inštitútu. Predseda Národnej rady rozhodnutím č. 1873 z 3. októbra 2019 pridelil návrh na vyslovenie súhlasu ako tlač 1738 na prerokovanie Ústavnoprávnemu výboru Národnej rady, výboru pre vzdelávanie, vedu, mládež a šport a zároveň určil ako gestorský výbor – výbor pre vzdelávanie, vedu, mládež a šport a určil termíny na prerokovanie do 15. októbra. Výbory prerokovali predmetný návrh dohovoru v stanovenom termíne. Ústavnoprávny výbor uznesením č. 756 z 15. októbra a výbor pre vzdelávanie, vedu, mládež uznesením č. 256 z 15. októbra 2019. Zhodne odporúčajú Národnej rade vysloviť súhlas s Dohovorom o zriadení Európskeho univerzitného inštitútu a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor odporúča Národnej rade, aby podľa článku 86 písm. d) Ústavy Slovenskej republiky vyslovila súhlas s dohovorom a rozhodla, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi Slovenskej republiky. Spoločná správa výborov bola schválená uznesením výboru pre vzdelávanie, vedu, mládež a šport č. 269 z 15. októbra a týmto uznesením ma výbor súčasne poveril, aby som informoval o výsledku rokovania gestorského výboru a predložil návrh na uznesenie Národnej rady Slovenskej republiky. Návrh na uznesenie je prílohou spoločnej správy a znie: Uznesenie Národnej rady Slovenskej republiky k návrhu na pristúpenie Slovenskej republiky k Dohovoru o zriadení Európskeho univerzitného inštitútu, tlač 1738. Národná rada Slovenskej republiky podľa čl. 86 písm. d) Ústavy Slovenskej republiky a) vyslovuje súhlas s pristúpením Slovenskej republiky k Dohovoru o zriadení Európskeho univerzitného inštitútu, b) rozhodla, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi Slovenskej republiky. Pán predsedajúci, skončil som. Otvorte rozpravu.
Laurenčík, Milan, podpredseda NR SR (2020-10-13):
Pán poslanec Milan Mazurek.
Urban, Miroslav, poslanec NR SR (2021-10-27):
Nenahnevám.
Danko, Andrej, predseda NR SR (2017-03-29):
Ďakujem. S reakciou na faktickú poznámku, a uzatváram možnosť prihlásenia faktických poznámok, nasleduje reakcia pána poslanca Ondreja Dostála.
Hort, Milan, podpredseda NR SR (2011-10-11):
Poprosím teraz technikov, keby zapli mikrofón z miesta pani premiérke, ktorá bude reagovať v rozsahu dvoch minút na faktické poznámky poslancov.
Svrček, Miloš, poslanec NR SR (2021-05-13):
Ďakujem pekne. Prosím, pán predseda, aby ste dali hlasovať o tom, že Národná rada prerokuje vládny návrh zákona v druhom čítaní.
Danko, Andrej, predseda NR SR (2019-04-04):
Ďakujem. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Martinovi Nemkymu. (Reakcia poslanca Marosza.) Vy ste určený ako výborom? Tak asi je to chyba, keď máte vy správu. Teda nech sa páči, ospravedlňujem sa, mám to tak poznačené.
Pčolinský, Peter, podpredseda NR SR (2023-05-25):
Máte sa držať prerokovanej veci, tak sa tu nerozkrikujte.
Bublavý, Dušan, poslanec NR SR (2012-05-11):
Pán kolega Škripek, vo vládnom programe sú načrtnuté piliere, na ktorých bude chcieť táto vláda stavať. A kritizuje sa už dopredu, že nič neurobila, nerobí. Veď ešte nemala ani čas. A určite aj táto rozprava, ktorá je veľmi široká, je braná na vedomie a určite ju posunie dopredu a určite si vezme tie nejaké dobré a kritické pripomienky, vezme na vedomie. Ale som presvedčený, že vláda Roberta Fica posunie dopredu vymožiteľnosť práva tak, ako žiadna iná doposiaľ. Som o tom presvedčený. Teraz je historický čas, ktorý vláda SMER-u môže presvedčiť ľudí o tom, že je tá správna vláda, ktorá bude aj pre ľudí robiť. Ak by ho premrhala, tak možno tá ďalšia šanca nepríde. Tak určite táto vláda ľudí nechce sklamať a nesklame. A ak ma niečo veľmi mrzí, tak to sú útoky na pána ministra Janka Richtera. Ja pevne verím, že to je človek na správnom mieste, najzodpovednejší človek, ktorý mohol sa stať ministrom práce, sociálnych vecí a rodiny. Tento človek ešte nedostal ani príležitosť, aby mohol ukázať národu, čo v ňom je, a už je kritizovaný za to, že sa ešte ani nič nepreukázalo, nedokázalo. A ak ma niečo mrzí, tak hlavne to, že tí ľudia, ktorí sú kresťansky založení a ho kritizujú. Nemyslím predrečníka, ale aj včerajšie vystúpenie jednej dámy. Ďakujem za pozornosť.
Bugár, Béla, podpredseda NR SR (2018-03-26):
Ja viem, čo tam máme.
Figeľ, Ján, podpredseda NR SR (2013-06-28):
Pán spravodajca? Ďakujem pekne. Prerušujem rokovanie o tomto bode programu. Pokračujeme prvým čítaním o návrhu poslancov Národnej rady Slovenskej republiky Pavla Zajaca a Jána Hudackého na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov . Návrh je pod tlačou 557 a návrh na jeho pridelenie je v rozhodnutí č. 534. Teraz dám slovo pánovi poslancovi Pavlovi Zajacovi, aby návrh zákona uviedol.
Kaník, Ľudovít, poslanec NR SR (2015-05-28):
Tu prebieha a bude prebiehať dlho taký zápas o to, ako si chce Ficova vláda zväčšiť vplyv nad čo najväčším množstvom majetku, čo najväčším množstvom podnikov. O to tu ide. Všetko ostatné divadlo, teátro, hra, dymová clona, pretože keď sa to podarí, tak vďaka tomuto vplyvu, vďaka tomu obrovskému obratu, ktorý v týchto podnikoch prebieha, sa získa obrovská moc a obrovský priestor, ako rozdávať, ako zabezpečovať zasa ekonomiku ľudí, ktorí sú na tom závislí, ktorí nevedia podnikať normálne, na normálnom trhu, ale len ako prívesok štátneho rozpočtu alebo štátnych firiem. O to tu ide, o nič iné. Prebehlo to vo viacerých podnikoch, teraz sa, teraz prebieha táto súťaž o elektrárne. A tu sa stretávajú a stretávať budú tieto dva koncepty. Jeden koncept hovorí o tom, že získajme dobrého investora, z toho podniku spravme výkonný ekonomický subjekt, ktorý bude prinášať cez zisk a podiel na zisku Slovensku príjmy, ktorý bude prinášať investície, ktorý bude vytvárať pracovné miesta. To je pravicový koncept. A druhý, ľavicový koncept je, ovládnime, čo môžeme, a potom žime z toho. Žime z toho my, skupina, ktorá k tomu patríme, ktorá cez politickú moc môžeme na toto dosiahnuť. A v prípade elektrární už teraz vidím, ako si brúsia spriaznené firmičky a firmy zuby na generálnu opravu turbín, napr. pri Gabčíkove, a aká to bude obrovská zákazka, myslím, že 50 mil. Jak sa na tom skvele nabalia. O to tu ide. O dodávky, služby, zariadenia, ktoré dvere... (Prerušenie vystúpenia časomerom.)
A. Belousovová, podpredsedníčka NR SR: (2009-04-15):
Pokračovať budeme prvým čítaním o vládnom návrhu zákona, ktorým sa mení a dopĺňa zákona Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov . Vládny návrh zákona má tlač 1025, návrh na jeho pridelenie na prerokovanie výborom je v rozhodnutí č. 1056. Prosím pána ministra Ľubomíra Jahnátka, ministra hospodárstva, aby tento vládny návrh zákona uviedol. Nech sa páči.
L. Miklós, poslanec: (2007-12-11):
A v druhej vete by som chcel potvrdiť, že to znenie, ktoré ja som nevypracoval, ja som si myslel, že to vypracujeme v procese medzi prvým a druhým čítaním, je presnejšie, ako je súčasné znenie. A viac-menej rieši ten problém, na ktorý aj mňa upozorňovali odborníci. Tak ja by som len v tomto momente chcel toľko povedať, pán minister, že to znenie vylepšuje súčasný stav a keď niekto nemá zadné úmysly, tak nemôže škodiť tomuto súčasnému návrhu, ale naopak, môže vylúčiť pochybnosti v určitých prípadoch. Ďakujem pekne.
Laurenčík, Milan, podpredseda NR SR (2021-03-19):
Ďakujem veľmi pekne, prosím, zaujmite miesto pre navrhovateľov. Ja teraz prosím povereného člena ústavnoprávneho výboru pána poslanca Borisa Suska, aby podal správu o výsledku prerokovania návrhu vo výbore a návrh uznesenia Národnej rady. Pán poslanec, nech sa páči, máte slovo.
Číž, Miroslav, poslanec NR SR (2018-10-23):
Ide o príliš vážnu vec, ale niektoré sú úsmevné. Pán minister, takže vidíte, sám poslanecký klub SaS-u je absolútne stotožnený s vaším návrhom, pretože tu má jedného zástupcu, ako to tu počúvam, ale to nie je dôležité. Ja v zásade rozumiem, pán minister, to, čo mu hovoríte, a žiadne zásadné výhrady asi by nemali byť, len trošičku malú, takú drobnú pripomienku. Ten, tá predstava, že my teda nemáme voliť ľavého, pravého, koaličného, nekoaličného, ale odborníka, či to neni trošku idealistická predstava v tom zmysle, že nech rozmýšľam akokoľvek, som 100 % presvedčený, že moja predstava ideálneho ústavného sudcu je dramaticky odlišná od predstavy pani Remišovej alebo pána Matoviča, alebo aj pána Dostála. Dramaticky odlišná. A je to aj dané tým, že reprezentujeme tu dosť rozdielne pohľady, ktoré sa v spoločnosti objavujú, a rovnako hodnotovú výbavu a vrátane aj politickej majú aj ústavní sudcovia alebo potencionálni kandidáti, či ich chceme, alebo nechceme. Takže v danom prípade ide skôr o otázku práva navrhovať kandidátov, a potom, samozrejme, rozmýšľať aj o tom, kto má akú legitimitu, akú mieru legitimity. To, čo tu predvádza opozícia, nie je žiadny hodnotový zápas, že to teda niečo zlepšiť na Ústavnom súde, to by sa spamätali oveľa skôr, predsa vedia od začiatku volebného obdobia, že teraz nastúpi situácia, kde sa bude voliť 9 ústavných sudcov. To je čisto politický účelový zápas so snahou vydobyť si nejakú možnosť, aby mohli teda využiť teda svoju politickú váhu na to, aby si presadili svojich kandidátov. Naozaj skôr treba hovoriť o práve navrhovať, lebo, samozrejme, každá politická strana bude tvrdiť a ja sa teda budem snažiť v našej strane určite o to, aby sme vybrali takých kandidátov, za ktorých sa hanbiť nebudeme a ktorí budú zodpovedať našej predstave, spravodlivého, objektívneho výkonu funkcie. Že to bude diferencované, áno, a bude to zároveň diferencované tým, že je rozdielna politická váha, veď predsa máme nejakú legitimitu. Viete, otázka toho, že... (Prerušenie vystúpenia časomerom.)
Glváč, Martin, podpredseda NR SR (2019-06-19):
Ďakujem. Prerušujem rokovanie o tomto bode programu. Pán podpredseda vlády, radi sme vás videli a uvítame vás zajtra. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je pod tlačou 1420, spoločná správa výborov má tlač 1420a. Poprosím podpredsedu vlády Slovenskej republiky pre investície a informatizáciu Richarda Rašiho, aby návrh, vládny návrh zákona uviedol. Nech sa páči. [Rokovanie o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony , tlač 1420.]
Danko, Andrej, podpredseda NR SR (2023-11-14):
Na vystúpenie pani poslankyne žiadna faktická. Pokračujeme v rozprave. Pán poslanec Richter.
Daniš, Zoltán, poslanec NR SR (2013-09-12):
Ďakujem, pán predsedajúci. Vážený pán poslanec Mihál, som skutočne prekvapený vaším, by som povedal, vlažným postojom k danej problematike nelegálneho zamestnávania. Ide predsa o vážne spoločenské a protizákonné konanie. A preto chcem hneď úvodom povedať, po tom prekvapený som ešte viac, keď ste sám v úvode farbisto vykreslili, ako to teraz funguje na tom Slovensku. Sám ste to v úvode povedali. A potom ste prešli do argumentácie, že tá dolná hranica je likvidačná pre toho podnikateľa, myslím tým ten posun z dvoch tisíc na tých päťtisíc. Tak ja osobne si to nemyslím a skutočne podporujem ten návrh zákona tak, ako je podaný. Nemyslím si to preto, pretože, pán Mihál, osobne si myslím, že treba skutočne čistiť to podnikateľské prostredie, treba separovať od tých slušných podnikateľov tých neslušných, treba zamedziť tomu, aby títo neslušní podnikatelia túto výhodu, pretože prakticky majú nižšie náklady, neplatia odvody, využívali aj v hospodárskej súťaži. Naopak, sa obohacujú oni. Tí, ktorých načierno zamestnávajú, sa taktiež obohacujú, pretože okrem toho zvyčajne čerpajú od štátu podporu v nezamestnanosti. No a nakoniec, dá sa povedať, tam, kde ste sám položili takú otázku, skutočne sa tým zvýši zamestnanosť, osobne si myslím, a zníži sa aj štatistika nezamestnanosti. Čiže rozhodne sa zasadzujem o to, a to dokonca, ak dovolíte, po diskusiách s terajšími podnikateľmi, ktorí mi povedali súkromne: „Prosím ťa pekne, keďže je tá..." (Vystúpenie prerušené časomerom.)
Pročko, Jozef, poslanec NR SR (2024-06-11):
Ďakujem veľmi pekne. Môj procedurálny návrh je, aby sa naozaj dodržiaval rokovací poriadok a faktické poznámky boli k predrečníkovi. Odôvodnenie: Predchádzajúci predsedajúci Žiga tu sedel, poslanec Saloň rozprával úplne od veci, nerozprával vôbec k tomuto zákonu, rozprával úplne o nejakých iných zákonoch. Takže ja by som chcel poprosiť, aby naozaj dodržiaval pán poslanec Žiga, predsedajúci, aby to dodržiaval, pretože naozaj poslanci koalície rozprávajú úplne o iných veciach, rozprávajú od veci, ako teraz to predviedol pán poslanec Saloň, úplne o inom rozprával a nie o tomto zákone. Ďakujem veľmi pekne.